جوانسال بگٹی

جُوانسال بگٹی بلوچی زبان کے ایک پُرفکر اور قادرالکلام سخنور حسین قدروں کے دلدادہ اور درس اخلاق کے ایک معروف معلم وصوفی شاعر تھے۔
 پیدائش اور وفات 

پیدائش

جُوانسال 1885 ء کو برطانوی ہندستان کے شہر سوئی گاؤں کھٹن میں تھنگئی (نورمحمد) کے گھر پیدا ہوئے۔ ماں باپ نے نام جُوانسال رکھا اور آپ کے مُرشد نے آپ نام ابراھیم رکھا۔

نام ابراھیم بستغاں پیرا اِشتئو جُوانسالی شُذا دیرا۔

نام ابراھیم پیر نے رکھا جُوانسال نام اب دور چلاگیا۔

وفات

جُوانسال 09 دسمبر 1966 ء جمعرات رات کے 3 بجے (25 شعبان 1386ھ) کو اپنے خالق حقیقی سے جاملے آپ کو اپنے آبائی گاؤں کھٹن کے قبرستان میں مدفن کیا گیا۔

 قبیلہ 
بلوچ قوم کے قبیلہ بہار بگٹی کی شاخ ھیژوانی سے تعلق تھاجوانسال از نور محمد دہقانی، صفحہ 21، گوشہ ادب کوئٹہ 2011 ء
 تعلیم 
پسماندگی کے سبب آپ اسکول، کالج یا مَدرسے میں علم کے زیور سے آراستہ تو نہ ہو سکے، تاہم اِل٘ہامی طور پر علم و فکر اور اپنے نیک سیرت والد کی صحبت اور پیغمبری پیشہ چرواہاگری میں قدرت کے نظاروں اور پہاڑوں ،بیابانوں میں فطرت کے حسن سے متاثر ہوکر شاعری کی جانب گامزن ہوئے۔روایتی تعلیم سے بے بہرہ ہونے کے باوجود اسلام کے مبلغ اور سماجی زندگی سے باخبر مصلح کے طور پر ان کے کلام میں اوصاف اخلاقی کو موضوع بنایا گیا اخلاقی شاعری تصوف کے قریب تر ہےبلوچستان کے بلوچی شعرا، صفحہ 23 راجا کامران اعظم سوہدروی، سٹی بک پوائنٹ کراچی 2011ء
 شاعری کی نوعیت 
جُوانسال قرآن پاک کے احکامات اور حدیث مبارکہ پر عمل کا درس اپنے اشعار کے ذریعے دیتے ہیں ان کی شاعری کی تعریف غلام قادر بزدا کرتے ہیں
 کبھی رحمان کی باتیں کبھی قرآن کی باتیں
 کبھی اشعار میں دین متین کی بات کرتے ہیں
 کبھی اشعار میں ان کے تراجم ہیں حدیثوں کے
 کبھی وہ صادق الوعد الامین کی بات کرتے ہیںشعرائے کوہ سلیمان، صفحہ 29،غلام قادر بزدار، بزدار بلوچ پبلیکیشنزتونسہ شریف 1996
 صوفیانہ شاعری 
بابا جُوانسال بگٹی کی شاعری میں حمد و نعت‘ حسن و عظمت کے علاوہ بلوچی اخلاقی قدروں کی پاسداری کی تلقین و ہدایات واضح انداز میں چمکتی دمکتی نظر آتی ہیں۔ عرصہ دراز سے عشقِ حقیقی میں مبتلا جنگلوں اور بیابانوں میں شاعری کرتے رہے۔ اپنے علاقے میں مال مویشی سے شوق رکھتے ہوئے کبھی کسی میٹروپولٹین و شہری زندگی کا رخ نہیں کیا۔البتہ اس دور میں برٹش دور کے انگریز حکمران نے بابا جُوانسال بگٹی کو اپنی جانب گامزن کرنے کے لیے بڑے حیلے وسیلے کیے۔تاہم بابا جُوانسال بگٹی نے اپنی وطن دوستی علاقے کے عوامی مسائل اور سب سے اہم بات یہ کہ وہاں کے باسیوں سے محبت کرتے ہوئے کبھی کسی اعلیٰ حکام یا نواب و سردار کے دربار میں درباری نہ بنے۔ حالاں کہ تجربات و مشاہدات کے مطابق عشق مجازی سے ہوتے ہوئے عشق حقیقی کا سفر کیا جاتا ہے۔ تاہم اس حوالے سے بابا جُوانسال بڑے خوش نصیب ہیں کہ وہ ایک سمت میں سفر کر کے شاعری جیسی نعمت سے نوازے گئے۔ ان کی زندگی میں کوئی سمو بیلی، حرمت بی بی، ہیر اور سسی نہیں آئی۔ سیدھا اللہ تعالیٰ سے عشق اور رسول اللہ سے محبت نے ان کے اندر میں ہل چل مچا دی اور وہ بلوچی زبان میں بے تحاشا شاعری کرنے پر اتر آئے۔ بابا کی تمام شاعری حمد و نعت، انسانی خدمت اور قدرت کی نعمتوں پر مشتمل ہے۔نغمہ کوہسار، صفحہ 225،عبد الرحمن غوری، بلوچی اکیڈمی کوئٹہ 1968ءبابا جُوانسال کی شاعری چھوٹے بیٹے قاری نور محمد نے بابا جُوانسال کے زبان سے سن کر تہریر جمع کر کے بابا جُوانسال بگٹی کے تقریباً تمام بلوچی کلام پہ مشتمل کتاب شائع کروائی ہے۔ انگریز مصنف نے اپنی کتاب The Tigers of Balochistanکے صفحہ نمبر 166 پر بابا جُوانسال بگٹی کے بارے میں تفصیلی اظہار خیال کیا ہے۔

ڈیرہ بگٹی میں اپنی مادری زبان( مشرقی بلوچی) میں عشق حقیقی میں مبتلا ہو کر شاعری کرنے والے جُوانسال بگٹی شاہ لطیف بھٹائی، مولانا رومی اور خواجہ غلام فرید کے قافلے کے سچے سپاہی ہیں۔https://haalhawal.com/Story/8672

 حوالہ جات 

زمرہ:صوفی شعرا
زمرہ:بلوچ شعرا